**Zmluva o združenej dodávke plynu**

uzatvorená podľa § 269 ods. 2 zákona č. 513/1991 Zb. Obchodného zákonníka a v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov

(ďalej len „zmluva“)

**Zmluvné strany**

**Odberateľ:**

Názov: **Národná banka Slovenska**

Sídlo: Imricha Karvaša 1, 813 20 Bratislava 1

Zastúpený: *<vyplní verejný obstarávateľ>*

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: SK07 0720 0000 0000 0000 1919

Zriadený zákonom NR SR č. 566/1992 o Národnej banke Slovenska v znení neskorších predpisov

(ďalej len „odberateľ“)

**Dodávateľ:**

Obchodné meno: *<vyplní uchádzač>*

Sídlo: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu v tvare IBAN: *<vyplní uchádzač>*

Zapísaný: *<vyplní uchádzač>*

(ďalej len „dodávateľ“)

(odberateľ a dodávateľ sa ďalej spoločne označujú aj ako „zmluvné strany“)

# Preambula

Odberateľ ako verejný obstarávateľ vyhlásil oznámením č. .................,zverejneným vo Vestníku verejného obstarávania č. .................dňa.........., nadlimitnú zákazku s názvom *,,Dodávka zemného plynu na obdobie 2023 - 2026“.* Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu. Touto zmluvou sa stanovuje právny režim dodania tovaru uvedeného v predmete tejto zmluvy.

Definície pojmov

Na účely tejto zmluvy sa rozumie:

* 1. denným maximálnym množstvom OM (DMM) maximálne množstvo plynu, ktoré je odberateľ oprávnený odobrať podľa tejto zmluvy v príslušnom OM v ktorýkoľvek Deň počas obdobia, na ktoré sa toto množstvo objednáva,
  2. energetickým poradenstvom možnosť odberateľa využívať jednoduché technické poradenstvo a priebežné konzultácie súvisiace s využitím plynu a tepla, podľa jeho potrieb počas trvania zmluvy,
  3. neoprávneným odberom odber plynu v prípadoch definovaných zákonom č. 251/2012 Z.z. o energetike a o zmene a doplnení niektorých zákonov v znení neskorších predpisov (Zákon o energetike),
  4. nomináciou plynu (nominácia) predchádzajúce hlásenie odberateľa dodávateľovi o množstve plynu, ktoré chce odobrať v príslušnom OM podľa tejto zmluvy v každom Dni,
  5. obdobím OM obdobie, na ktoré sú pre príslušné OM uvedené v tejto zmluve dohodnuté Zmluvné množstvá (ZM a DMM) a počas ktorého trvá záväzok dodávateľa dodávať do príslušného OM plyn, pričom Obdobie OM predstavuje štandardne obdobie 12 po sebe nasledujúcich mesiacov,
  6. obchodnou jednotkou dodané množstvo energie v plyne, ktoré predstavuje množstvo plynu zodpovedajúce 1 kWh tepelnej energie uvoľnenej jeho dokonalým spálením,
  7. objemovou jednotkou množstvo plynu, ktoré pri teplote 15°C, absolútnom tlaku 101,325 kPa a nulovej relatívnej vlhkosti (suchý plyn) zaberá objem 1 m3,
  8. odberným miestom (OM) miesto odberu plynu vybavené určeným meradlom, do ktorého dodáva dodávateľ odberateľovi plyn podľa tejto zmluvy, ktoré je charakterizované svojím číslom, názvom a umiestnením, Zmluvnými množstvami (ZM a DMM), príp. Obdobím OM,
  9. odberným plynovým zariadením (OPZ) zariadenie odberateľa plynu určené na odber plynu,
  10. plynárenským dňom (Deň) časové obdobie 24 hodín, definované všeobecne záväzným právnym predpisom,
  11. plynom zemný plyn, ktorý je zmesou uhľovodíkových plynov tvorenou prevažne metánom,
  12. prevádzkovateľom distribučnej siete (PDS) plynárenský podnik oprávnený na distribúciu plynu, ktorý vykonáva distribúciu plynu do OM,
  13. spoločným Zmluvným množstvom (SZM) Zmluvné množstvo dohodnuté pre všetky OM podľa tejto zmluvy,
  14. stavom núdze náhly alebo hroziaci nedostatok plynu v prípade krízovej situácie v plynárenstve v zmysle Zákona o energetike, ktorý môže spôsobiť zníženie alebo prerušenie jeho dodávok. Podrobnosti o postupoch pri stavoch núdze stanovuje všeobecne záväzný právny predpis,
  15. Technickými podmienkami PDS dokument vydaný PDS na zabezpečenie fungovania distribučnej siete na základe všeobecne záväzných právnych predpisov, ktorý je pre zmluvné strany záväzný,
  16. Vyhodnocovacím rokom obdobie maximálne 12 po sebe nasledujúcich kalendárnych mesiacov, maximálne však do konca účinnosti zmluvy, za ktoré dodávateľ štandardne vyhodnocuje odobraté množstvo energie v plyne oproti dohodnutému spoločnému Zmluvnému množstvu (SZM),
  17. Zmluvným množstvom OM (ZM) množstvo plynu požadované odberateľom pre príslušné OM, ktoré sa odberateľ zaväzuje odobrať v rozsahu podľa tejto zmluvy v príslušnom OM počas obdobia, na ktoré sa toto množstvo objednáva a ktoré je dodávateľ povinný pre odberateľa zabezpečiť.

prevádzkovateľom prepravnej siete (PPS) spoločnosť Eustream, a.s.,

1. zákon o verejnom obstarávaní zákon č. 343/2015 Z. z. o verejnom obstarávaní a o zmene a doplnení neiktorých zákonov v znení neskorších predpisov.
2. Predmet zmluvy­
   1. Predmetom tejto zmluvy je záväzok dodávateľa v zmluvnom období dodať odberateľovi:

dodávku plynu vrátane všetkých súvisiacich služieb s dodávkou (najmä služieb súvisiacich s prepravou, distribúciou a skladovaním plynu), vrátane prevzatia zodpovednosti za odchýlky odberateľa, a to za podmienok upravených v tejto zmluve (ďalej aj ako „Plnenia, predmet zmluvy“). dodávateľ sa zaväzuje dodať odberateľovi do každého Odberného miesta (OM) množstvo plynu dohodnuté pre príslušné OM.

* 1. Odberateľ sa zaväzuje odobrať Plnenia (plyn) v každom príslušnom OM a zaplatiť za ne dodávateľovi cenu bližšie určenú v článku 3 tejto zmluvy.
  2. Dodávateľov záväzok dodať Plnenia (plyn) do príslušného OM je považovaný za splnený, ak je umožnené odberateľovi plyn odobrať.
  3. Dodávateľ a odberateľ sa zaväzujú pri plnení predmetu tejto zmluvy dodržiavať platné právne predpisy Slovenskej republiky a Prevádzkový poriadok príslušného PDS dostupný na webovej stránke.
  4. Ďalšie vzájomné práva a povinnosti sú upravené v Obchodných podmienkach dodávky plynu (ďalej len „OP“), ktoré tvoria Prílohu č. 4 tejto zmluvy. Ustanovenia tejto zmluvy majú prednosť pred ustanoveniami OP.

1. Zmluvné množstvá
   1. Zmluvné množstvo a denné maximálne množstvo
      1. ZM a DMM si zmluvné strany dohodli pre každé príslušné OM tak, ako je uvedené v Prílohe č. 1 tejto zmluvy.
      2. Dodávateľ vyhodnocuje ZM súhrnne za všetky príslušné OM ako SZM za obdobie Vyhodnocovacieho roka. Spôsob vyhodnotenia SZM za jednotlivé Vyhodnocovacie roky je dohodnutý v bode 2.1. Prílohy č. 2 tejto zmluvy.

V prípade ukončenia zmluvy pred uplynutím Vyhodnocovacieho roka má dodávateľ právo vyhodnotiť SZM (za všetky OM) za všetky Vyhodnocovacie roky, na ktoré už bol potvrdený nákup plynu ku dňu ukončenia zmluvy

V prípade predĺženia trvania zmluvy na obdobie presahujúce doposiaľ neukončený Vyhodnocovací rok sú zmluvné strany povinné aktualizovať SZM pre neukončený Vyhodnocovací rok a dohodnúť SZM pre každý nasledujúci Vyhodnocovací rok až do konca trvania zmluvy.

* + 1. Pre prvý Vyhodnocovací rok, ktorý začína dňa 01.01.2023 a trvá do 31.12.2023, sa zmluvné strany dohodli na spoločnom zmluvnom množstve (SZM), ktoré sa rovná súčtu ZM dohodnutých pre príslušné OM uvedené v Prílohe č. 1, nasledovne:

SZM pre všetky OM : **15 000 000 kWh**

SZMmin pre všetky OM : 7 500 000 kWh

SZMmax pre všetky OM : 15 000 000 kWh

Pre každý ďalší Vyhodnocovací rok (jednotlivé kalendárne roky 2024, 2025 a 2026), sa zmluvné strany dohodli na spoločnom zmluvnom množstve (SZM) pre všetky OM nasledovne:

SZM pre všetky OM : **15 000 000 kWh**

SZMmin pre všetky OM : 7 500 000 kWh

SZMmax pre všetky OM : 15 000 000 kWh

* + 1. Odberateľ sa zaväzuje v rozsahu podľa tejto zmluvy:
    - odobrať SZMmin počas jednotlivého Vyhodnocovacieho roka, a zároveň
    - neodobrať od dodávateľa viac ako SZMmax zmluvne dohodnuté pre jednotlivý Vyhodnocovací rok, a zároveň
    - neodobrať v príslušnom OM v ktoromkoľvek Dni viac ako zmluvne dohodnuté DMM.
    1. V prípade, že odberateľ potrebuje v príslušnom Vyhodnocovacom roku dodatočné množstvá presahujúce SZMmax, môže požiadať písomne dodávateľa pre príslušné OM o dodatočné množstvá presahujúce zmluvne dohodnuté ZM. Zvýšenie ZM je možné realizovať vždy iba k prvému dňu nasledujúceho fakturačného obdobia, a to uzatvorením dodatku k zmluve, ktorého obsahom bude zvýšenie množstiev, prípadne dohoda o ďalších obchodných podmienkach.
    2. ZM dohodnuté v tejto zmluve sú vyjadrené v obchodnej jednotke (kWh, resp. MWh). DMM dohodnuté v tejto zmluve sú vyjadrené v objemovej jednotke (m3).
    3. Dodávateľ s odberateľom dohodli najmä pre účely plánovania odberu, pre účely vyhodnotenia SZM v zmysle článku 3.1., prípadne pre účely stanovenia preddavkov percentuálne podiely (váhy) odberu plynu zo ZM pripadajúce na jednotlivé kalendárne mesiace. Váhy pre jednotlivé OM sú uvedené v prílohe č. 1 tejto zmluvy.
  1. Miesto alebo miesta dodania

Miestom alebo miestami dodania sú príslušné OM definované v Prílohe č. 1 tejto zmluvy. Pre účely dodávky plynu sa plyn považuje za odobratý prechodom plynu cez meradlo. Prechod zodpovednosti za škodu na dodávanom plyne z dodávateľa na odberateľa nastáva prechodom plynu cez výstupnú prírubu hlavného uzáveru plynu oddeľujúcu distribučnú sieť od OPZ.

1. Cena, platobné a fakturačné podmienky
   1. Odberateľ je povinný zaplatiť dodávateľovi za dodávku plynu do každého z príslušných OM dohodnutú zmluvnú cenu. Spôsob výpočtu zmluvnej ceny a podmienky jej uplatnenia sú uvedené v Prílohe č. 2 tejto zmluvy.
   2. Cena podľa Prílohy č. 2 tejto zmluvy je bez DPH, spotrebnej dane, prípadne iných aplikovateľných daní. DPH sa uplatní podľa všeobecne záväzných právnych predpisov.

V prípade, ak dodávka plynu podľa tejto zmluvy bude v čase jeho dodania zaťažená spotrebnou alebo inou aplikovateľnou daňou, dodávateľ upraví celkovú fakturovanú sumu bez DPH o čiastku zodpovedajúcu takejto dani v zmysle všeobecne záväzných právnych predpisov.

* 1. Ak by boli v zmysle všeobecne záväzných právnych predpisov dovoz, predaj, dodávka, distribúcia alebo preprava plynu dodávaného podľa tejto zmluvy zaťažené clami, príp. poplatkami, ktoré nie sú uplatňované v čase uzatvárania tejto zmluvy, zmluvná cena sa upraví o príslušnú čiastku.
  2. Odberateľ je povinný zaplatiť dodávateľovi spolu s cenou za dodávku plynu podľa tejto zmluvy aj ďalšie s predmetom tejto zmluvy súvisiace platby (i) ak svojím konaním, resp. nekonaním spôsobil vznik skutočnosti a potrebu uskutočnenia ďalších úkonov (služieb) zo strany dodávateľa, PDS alebo PPS, a tieto sú spoplatňované podľa príslušného cenníka, resp. prevádzkového poriadku PDS alebo PPS, alebo (ii) ak vznikne dodávateľovi dodatočne povinnosť takéto platby uhrádzať voči PDS alebo PPS.
  3. Platobné a fakturačné podmienky sú uvedené v Prílohe č. 3 tejto zmluvy.

1. Meranie množstiev a kvalita plynu
   1. Meranie množstiev sa uskutočňuje meracím zariadením PDS v mieste, resp. miestach dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.

Náklady na výmenu, ciachovanie a servis meradla sú hradené v súlade s platnou legislatívou prevádzkovateľa distribučnej sústavy.

* 1. V prípade požiadavky odberateľa sa dodávateľ zaväzuje postúpiť žiadosť o úradné preskúšanie meracieho systému alebo jeho časti na PDS do 5 pracovných dní od obdržania písomnej žiadosti odberateľa; počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.
  2. Žiadosť o úradné preskúšanie meracieho systému nezbavuje odberateľa povinnosti zaplatiť v stanovenej lehote faktúru za dodaný plyn.
  3. Keď úradnou skúškou meracieho systému alebo jeho časti, vykonanou na žiadosť odberateľa, nebude zistená väčšia chyba ako povoľuje všeobecne záväzný právny predpis, odberateľ nahradí dodávateľovi všetky oprávnené náklady spojené s jej zabezpečením a s výmenou meradla, v opačnom prípade tieto náklady hradí dodávateľ. Za deň dodania služby sa považuje posledný deň v kalendárnom mesiaci, v ktorom dodávateľ oznámi odberateľovi výsledok úradnej skúšky.
  4. Montáž alebo výmena meracieho systému alebo jeho častí sa vykoná s vedomím odberateľa, ktorý jej realizáciu potvrdí podpísaním montážneho listu.
  5. V prípade, že odberateľ nedodrží svoje povinnosti a záväzky súvisiace s meraním uvedené vo všeobecne záväzných právnych predpisoch, v Technických podmienkach PDS a Prevádzkovom poriadku PDS voči dodávateľovi podľa tejto zmluvy a tiež voči PDS, jeho odber plynu sa považuje za odber v rozpore so zmluvou so všetkými následkami a dodávateľ je oprávnený obmedziť odber alebo požiadať PDS o prerušenie dodávky do príslušného OM.
  6. Kvalita plynu musí zodpovedať špecifikácii uvedenej v Technických podmienkach PDS. Pre určenie akostných znakov plynu sú záväzné údaje zistené PDS v uzlových bodoch kontroly kvality na distribučnej sieti.

1. Obmedzenie a prerušenie distribúcie alebo dodávky plynu
   1. Dodávateľ nemá povinnosť dodávať plyn v prípade ukončenia distribúcie plynu do dotknutého OM zo strany PDS vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie plynu zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie plynu dodávateľ bezodkladne umožní odberateľovi odoberať plyn v príslušnom OM.
   2. V prípade obmedzenia alebo prerušenia distribúcie plynu do príslušného OM zo strany PDS z dôvodu vykonávania plánovaných rekonštrukcií, modernizácií, opráv, údržby a revízií plynárenských zariadení odošle dodávateľ odberateľovi písomné oznámenie o začiatku obmedzenia, ukončení obmedzenia alebo prerušení dodávky plynu najneskôr 12 kalendárnych dní vopred. Táto lehota môže byť kratšia, ak sa na tom odberateľ s dodávateľom dohodnú.
   3. V prípade obmedzenia alebo prerušenia distribúcie plynu zo strany PDS vo vzťahu k príslušnému OM podľa bodu 6.2. tejto zmluvy, resp. v prípade obmedzenia denného odberu plynu z dôvodu stavu núdze, môže odberateľ pre príslušné OM, pre ktoré má povinnosť objednávať DMM, požiadať dodávateľa o zníženie ZM, a to maximálne vo výške vypočítanej pre príslušný mesiac ako súčin ZM pre príslušné OM a váhy určenej pre príslušný mesiac vydelený počtom dní príslušného mesiaca vynásobený počtom dní obmedzenia alebo prerušenia distribúcie plynu zo strany PDS v tomto mesiaci. V prípade obmedzenia alebo prerušenia distribúcie plynu podľa tohto bodu počas viacerých mesiacov môže odberateľ požiadať o zníženie ZM maximálne vo výške súčtu množstiev vypočítaných podľa predchádzajúcej vety za každý mesiac, v ktorom došlo k obmedzeniu alebo prerušeniu distribúcie plynu podľa tohto bodu. Odberateľ má právo požiadať o zníženie ZM v zmysle tohto bodu maximálne do 30 dní odo dňa, v ktorom boli odstránené príčiny obmedzenia alebo prerušenia podľa tohto bodu.
   4. Ak odberateľ nedodrží zmluvne dohodnuté platobné podmienky alebo odber je v rozpore s uzavretou zmluvou, bude jeho odber považovaný za neoprávnený a dodávateľ má právo obmedziť alebo prerušiť dodávku plynu do príslušných OM odberateľa spôsobom uvedeným v bode 6.6.
   5. Odberateľ je povinný dodávateľovi nahradiť prípadné náklady spojené s prerušením a prípadným následným obnovením dodávky plynu z dôvodov neplnenia zmluvných povinností odberateľa.
   6. Ak odberateľ nedodrží zmluvne dohodnuté platobné podmienky, je dodávateľ oprávnený obmedziť alebo prerušiť dodávku plynu odberateľovi a požiadať PDS o prerušenie distribúcie. Dodávateľ vykoná obmedzenie alebo prerušenie dodávky doručením písomného oznámenia o obmedzení alebo prerušení dodávky plynu odberateľovi. V prípade obmedzenia dodávateľ v oznámení určí odberateľovi maximálnu hodnotu denného odberu pre príslušné OM počas doby obmedzenia, nad ktorú odberateľ nie je oprávnený pri obmedzenom odbere odoberať plyn. Týmto obmedzením sa nemení výška DMM pre príslušné OM podľa Prílohy č. 1 tejto zmluvy, ktorú dodávateľ uplatňuje pri výpočte ceny. Odber plynu počas prerušenia dodávky je neoprávneným odberom plynu.
   7. Ak odberateľ v prípade obmedzenia dodávok pre nedodržanie zmluvne dohodnutých platobných podmienok prekročí dodávateľom určenú maximálnu hodnotu odberu pre príslušné OM pre príslušný Deň, dodávateľ je oprávnený zvýšiť cenu za každú kWh odobratú na príslušnom OM nad určenú maximálnu hodnotu odberu pre príslušný Deň, ktorá sa pre tento účel prepočíta na obchodnú jednotku vynásobením dennou hodnotou spaľovacieho tepla objemového zverejnenou PDS pre Deň, kedy došlo k prekročeniu, a to o 50 % príslušnej SOPO (sadzba za odobratý plyn obchodníka) platnej pre príslušné OM v čase, keď odberateľ uvedené množstvo odobral. Prekročenie dodávateľom určenej maximálnej hodnoty denného odberu je podstatným porušením zmluvnej povinnosti odberateľa.
   8. Uplatnením práva prerušiť alebo obmedziť dodávku v zmysle tohto článku nie je dotknuté právo dodávateľa od zmluvy odstúpiť, ak ku dňu odstúpenia omeškanie odberateľa s plnením si zmluvne dohodnutých platobných podmienok stále trvá.
   9. Ak pominú dôvody obmedzenia alebo prerušenia dodávky plynu vykonaného dodávateľom podľa tohto článku, alebo ak dodávateľ požiada PDS o obnovenie distribúcie plynu, PDS obnoví distribúciu plynu do príslušného OM v zmysle všeobecne záväzného právneho predpisu.
2. Vyššia moc
   1. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany.
   2. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči dodávateľovi dodávateľom plynu alebo dopravcom plynu a tieto okolnosti spôsobujú, že plnenie povinností dodávateľa, vyplývajúcich z tejto zmluvy, je nemožné.
   3. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
   4. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu tejto zmluvy a druhej zmluvnej strane písomne oznámiť zánik okolností vylučujúcich zodpovednosť.
3. Zodpovednosť
   1. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. Ak dodávateľ z vlastnej viny nedodá odberateľovi ZM uvedené v Prílohe č. 1 zmluvy do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom plynu a vznikla v súvislosti s týmto nedodaním alebo v súvislosti s iným takýmto porušením povinnosti dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok plynu zo strany dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia zmluvy odberateľom, údržby a iné). Odberateľ je povinný vyvinúť maximálne úsilie na predchádzanie vzniku škôd a zníženie ich rozsahu. Na základe informácií odberateľa dodávateľ a odberateľ určujú po vzájomnej dohode maximálnu výšku škody, ktorú predvídajú, alebo ktorú je možné objektívne predvídať, pre akékoľvek porušenie a všetky porušenia tejto zmluvy dodávateľom so starostlivým prihliadnutím na skutočnosti, ktoré sú im v čase uzavretia tejto zmluvy známe, a to vo výške 200.000 eur (slovom dvestotisíc eur) pre obdobie príslušného Vyhodnocovacieho roka a pre každý jednotlivý prípad vzniku škody na príslušnom OM maximálne vo výške škody uvedenej pre príslušné OM v Prílohe č. 1 zmluvy. Ak akékoľvek vzniknuté škody odberateľa, vrátane nákladov vynaložených na ich uplatnenie, presiahnu ktorúkoľvek z čiastok, a to čiastku uvedenú v predchádzajúcej vete alebo čiastku uvedenú pre príslušné OM v Prílohe č. 1 zmluvy, dodávateľ nebude povinný uhradiť náhradu škody, ktorá prevyšuje uvedené čiastky.
   2. Odberateľ je povinný dodávateľovi písomne preukázať rozsah vzniknutej škody kvalifikovanými výpočtami, popismi, hodnoteniami a pod., uskutočnenými a podpísanými osobami s príslušným vzdelaním. Ak uplatňovaný rozsah škody presahuje 10% hodnoty maximálnej výšky škody uvedenej pre príslušné OM v Prílohe č. 1 zmluvy, musí odberateľ preukázať dodávateľovi rozsah vzniknutej škody znaleckým posudkom nezávislého znalca z príslušného odboru tak, aby z posudku bolo možné posúdiť príčinnú súvislosť medzi vznikom škody a porušením povinnosti dodávateľa. Náklady spojené so zisťovaním rozsahu škody a jej uplatnením znáša odberateľ. Pokiaľ sa preukáže, že nárok odberateľa na náhradu škody je oprávnený, znáša nevyhnutné náklady spojené so zisťovaním rozsahu škody a uplatnením náhrady škody za podmienok uvedených v bode 7.1. dodávateľ. Odberateľ je povinný poskytnúť na požiadanie dodávateľa súčinnosť potrebnú na preverenie okolností vzniku škody a jej výšky.
   3. Odberateľ je zodpovedný za akékoľvek poruchy, straty a úniky plynu na časti OPZ odberateľa, ktorým preteká nemeraný plyn.
   4. V prípade akejkoľvek poruchy, straty a úniku plynu na časti OPZ odberateľa, ktorým preteká nemeraný plyn, a ktorej následkom je napr. nedodanie požadovaného množstva plynu podľa tejto zmluvy, je za takéto nedodanie plynu a akúkoľvek inú škodu, ktorá v súvislosti s tým vznikne dodávateľovi, odberateľovi alebo tretím osobám, zodpovedný výlučne odberateľ.
4. Riešenie sporov

Akékoľvek nároky, rozdielne názory alebo spory vyplývajúce z tejto zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo zmluvných strán je oprávnená obrátiť sa s návrhom na príslušný súd Slovenskej republiky.

1. Dôvernosť
   1. Zmluvné strany považujú obsah tejto zmluvy za dôverné informácie tak, ako to upravuje ustanovenie § 271 Obchodného zákonníka. Bez súhlasu druhej zmluvnej strany môže zmluvná strana poskytnúť údaje z tejto zmluvy len svojim akcionárom, spoločníkom, vlastníkom, právnym a daňovým poradcom, audítorom, ktorí sú viazaní profesnou alebo zákonnou mlčanlivosťou a v prípadoch, kedy je táto zmluvná strana na základe všeobecne záväzného právneho predpisu povinná poskytnúť takéto informácie. Vo všetkých ostatných prípadoch je poskytnutie informácií a údajov z tejto zmluvy podmienené výslovným písomným súhlasom druhej zmluvnej strany, ktorý nebude touto zmluvnou stranou bezdôvodne odopieraný. Zmluvná strana, ktorá poskytne údaje a informácie tretej strane, je povinná zabezpečiť ich ochranu v zmysle citovaných ustanovení Obchodného zákonníka. Pre vylúčenie pochybností sa uvádza, že informácie označené v tejto zmluve ako dôverné, ktoré podliehajú povinnosti zverejnenia podľa osobitných predpisov (zákon č. 211/2000 Z.z. o slobodnom prístupe k informáciám a o zmene a doplnení niektorých zákonov v zmysle neskorších predpisov) sa nepovažujú za dôverné.
   2. Odberateľ týmto dáva súhlas dodávateľovi na poskytnutie údajov zo zmluvy, vrátane svojich identifikačných údajov, ktoré sú potrebné pre zabezpečenie služieb súvisiacich s dodávkou plynu (najmä súvisiacich s distribúciou plynu) dotknutým tretím stranám.
2. Úpravy zmluvy
   1. Akékoľvek zmeny a doplnky tejto zmluvy, okrem prípadov výslovne v zmluve uvedených, je možné vykonať len písomným dodatkom na základe dohody zmluvných strán a v súlade so zákonom o verejnom obstarávaní.
   2. Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, e–mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní odo dňa kedy ku zmene došlo.
3. Doručovanie
   1. Akékoľvek oznámenie, resp. písomnosti, ktoré má zaslať jedna zmluvná strana druhej podľa tejto zmluvy, najmä, avšak nielen, oznámenia, žiadosti, návrhy alebo iné právne úkony obsahujúce uplatnenie práva alebo nároku vrátane odstúpenia od zmluvy, bude doručené osobne alebo doporučeným listom na adresu sídla alebo adresu pre poštový styk druhej zmluvnej strany s výnimkou doručovania podľa bodu 11.2. a doručovania faktúr dodávateľom podľa tejto zmluvy. Pri doručovaní osobne sa oznámenie považuje za doručené jeho fyzickým odovzdaním prijímateľovi. Pri doručovaní prostredníctvom pošty alebo doručovacej služby sa doručenie považuje za účinné tretí pracovný deň po odoslaní oznámenia prijímateľovi. Odmietnutie prevzatia oznámenia doručovaného osobne alebo doporučeným listom má účinky riadneho doručenia, a to momentom odmietnutia.

Oznámenie môže byť doručené tiež faxom, resp. e-mailom, ak bude originál oznámenia najneskôr nasledujúci pracovný deň doručený osobne alebo odoslaný doporučenou poštovou zásielkou na adresu pre poštový styk druhej zmluvnej strany. Podmienka odoslania originálu oznámenia zaslaného e-mailom podľa predchádzajúcej vety sa nevzťahuje na doručovanie faktúr elektronickou formou podľa bodu 11.2. tejto zmluvy. V prípade oznámení zasielaných e-mailom sa oznámenie považuje za doručené okamihom odoslania e-mailovej správy zo strany dodávateľa na elektronickú adresu odberateľa. V prípade faxovaných oznámení sa oznámenie považuje za prijaté, keď má odosielateľ dôkaz bezporuchového prenosu. V obidvoch prípadoch platí, že keď bude takéto oznámenie zaslané po 15:00 hod., bude sa považovať za prijaté v nasledujúci pracovný deň. Písomnosti doručované dodávateľom formou ich sprístupnenia sa považujú za doručené okamihom ich sprístupnenia.

* 1. Zmluvné strany sa dohodli, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu odberateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.
  2. Až do ďalšieho oznámenia sú platné adresy (poštová, ako aj elektronická) a kontaktné údaje zmluvných strán podľa špecifikácií zmluvných strán v záhlaví tejto zmluvy.

1. Trvanie zmluvy
   1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto zmluvy (vrátane jej prípadných dodatkov) a faktúr dodávateľa doručených odberateľovi, a to zverejnenie odberateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
   2. Povinnosť dodávateľa dodávať plyn do príslušných OM podľa tejto zmluvy vzniká dňom 01.01.2023, nie však skôr ako PDS pridelí dodávateľovi distribučnú kapacitu pre príslušné OM. Povinnosť dodávateľa dodávať plyn do novo pripojeného OM nevzniká skôr, ako je OM pripojené do distribučnej siete PDS, čo potvrdzuje montážny list meradla podpísaný PDS a odberateľom.
   3. Zmluva sa uzatvára na dobu určitú do 31.12.2026 odo dňa nadobudnutia jej účinnosti.
   4. Povinnosť dodávateľa dodávať ZM do príslušného OM, ako aj práva a povinnosti vyplývajúce z tejto zmluvy vzťahujúce sa k príslušnému OM, trvajú počas príslušného Obdobia OM v zmysle Prílohy č. 1 tejto zmluvy.
   5. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán, ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) odberateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6, 7 a 8 zákona o slobodnom prístupe k informáciám).
   6. Odberateľ má právo požiadať dodávateľa o ukončenie dodávok plynu pred uplynutím zmluvného obdobia v prípade opakujúcich (aspoň 2 prípadoch) sa neplnení dodávok zemného plynu s výpovednou lehotou tri mesiace. Výpovedná lehota začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená dodávateľovi.
2. Ostatné zmluvné dojednania
   1. Odberateľ týmto vyhlasuje, že plyn odobratý podľa tejto zmluvy nakupuje
3. výlučne pre vlastnú spotrebu alebo
4. aj na účely jeho ďalšieho predaja

Odberateľ vo všetkých vyhotoveniach zmluvy označí zvolenú alternatívu. Ak tak neurobí, za odberateľom deklarovanú sa považuje alternatíva a).

Ak počas trvania tejto zmluvy dôjde u odberateľa k zmene účelu využitia plynu nakúpeného podľa tejto zmluvy, je odberateľ povinný o tejto skutočnosti obratom písomne informovať dodávateľa. Dodávateľ je na základe vyššie uvedeného vyhlásenia odberateľa povinný plniť povinnosti vymedzené dodávateľovi v § 69 platného Zákona o energetike.

* 1. Odberateľ má právo od tejto zmluvy odstúpiť pre podstatné alebo nepodstatné porušenie zmluvnej povinnosti dodávateľa v zmysle a podľa podmienok Obchodného zákonníka, pričom lehota na dodatočné splnenie porušovanej povinnosti nesmie byť kratšia ako 10 dní. Účinky odstúpenia od zmluvy nastanú dňom jeho doručenia, ktoré bude dodávateľovi doručené v súlade s čl. 11. tejto zmluvy. Za podstatné porušenie zmluvy sa považuje neplnenie predmetu zmluvy podľa čl. 1, nedodanie množstva plynu podľa čl. 2 a nedodržanie tvorby ceny podľa čl. 3 tejto zmluvy. Ak zo strany dodávateľa dôjde k odmietnutiu prevzatia odstúpenia od zmluvy, jeho účinky nastanú dňom odmietnutia prevzatia odstúpenia. Ak dôjde k odstúpeniu od zmluvy podľa prvej vety, plnenia poskytnuté podľa tejto zmluvy do okamihu zániku jej trvania si zmluvné strany ponechajú. Odstúpením od zmluvy nezanikajú dojednania zmluvných strán týkajúce sa zodpovednosti za škodu ani právo dodávateľa vyfakturovať odberateľovi dohodnutú zmluvnú cenu za dodávky uskutočnené do nadobudnutia účinkov odstúpenia. Odstúpením od zmluvy nezaniká povinnosť odberateľa zaplatiť dodávateľovi pohľadávky uplatnené dodávateľom v zmysle tejto zmluvy.
  2. Táto zmluva zanikne okrem splnenia všetkých práv a povinností obidvoch zmluvných strán, ktoré vyplývajú z jej obsahu a všeobecne záväzných právnych predpisov platných a účinných v Slovenskej republike, aj písomnou dohodou zmluvných strán, z dôvodu podľa zákona o verejnom obstarávaní prípadne iného všeobecne záväzného právneho predpisu, písomným odstúpením od zmluvy niektorou zmluvnou stranou alebo písomnou výpoveďou zmluvy niektorou zmluvnou stranou pred uplynutím doby na ktorú je uzatvorená. Výpovedná doba je šesť mesiacov a začína plynúť prvým dňom nasledujúceho mesiaca po doručení výpovede druhej zmluvnej strane. Ustanovenie upravené v čl. 12. bodu 12.6. tejto zmluvy týmto nie je dotknuté.
  3. V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  4. Dodávateľ je v zmysle Zákona č. 250/2012 Z.z. o regulácii v sieťových odvetviach v znení neskorších zmien a doplnení povinný dodržiavať štandardy kvality dodávok zemného plynu. Vyhodnotenie štandardov kvality za predchádzajúci rok dodávateľ zverejňuje na svojom webovom sídle.
  5. V osobitných zákonom vymedzených prípadoch môže dôjsť k uplatneniu inštitútu dodávky v režime dodávateľa poslednej inštancie, ktorý sa riadi všeobecne záväznými právnymi predpismi (najmä Zákonom o energetike, Vyhláškou Úradu pre pre reguláciu sieťových odvetví, ktorou sa stanovujú pravidlá pre fungovanie vnútorného trhu s elekrinou a pravidlá pre fungovanie vnútorného trhu s plynom a Prevádzkovým poriadkom PDS). Uplatnenie inštitútu dodávateľa poslednej inštancie vyhlasuje v zmysle Zákona o energetike PDS. PDS túto skutočnosť oznamuje dotknutým odberateľom, ako aj dodávateľovi poslednej inštancie, a to elektronicky a písomne a vo vymedzených prípadoch zverejnením v médiách a na svojom webovom sídle. Úlohou dodávateľa poslednej inštancie je zabezpečenie kontinuity dodávok plynu v prípadoch stanovených všeobecne záväzným právnym predpisom, pričom trvanie dodávky v tomto režime je maximálne tri mesiace. Dodávka plynu v režime poslednej inštancie sa riadi platnými obchodnými podmienkami, zverejnenými na webovom sídle dodávateľa poslednej inštancie.
  6. Práva a povinnosti zmluvných strán pri prípadných reklamáciách sa riadia všeobecne záväznými právnymi predpismi a Reklamačným poriadkom dodávateľa. Reklamačný poriadok poskytne dodávateľ odberateľovi pri podpise tejto zmluvy a vždy pri jeho aktualizácii.
  7. Dodávateľ v deň uzavretia tejto zmluvy písomne oznámi odberateľovi údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný oznámiť bezodkladne odberateľovi akúkoľvek zmenu v predchádzajúcej vete uvedených údajov o subdodávateľovi.

Dodávateľ je povinný odberateľovi najneskôr v deň, ktorý predchádza dňu, v ktorom subdodávateľ začne plniť predmet zmluvy, predložiť písomné oznámenie o zmene subdodávateľa, ktoré bude obsahovať minimálne: predmet subdodávky a podiel zákazky, ktorý má dodávateľ v úmysle zadať subdodávateľovi, údaje o subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Subdodávateľ, ktorého sa týka návrh na zmenu, musí spĺňať podmienky podľa § 41 ods. 1 písm. b) zákona o verejnom obstarávaní. Odberateľ má právo odmietnuť odsúhlasiť subdodávateľa a požiadať dodávateľa o určenie iného subdodávateľa. Dodávateľ je povinný žiadosti odberateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať podmienky podľa § 41 ods. 1 písm. b) zákona o verejnom obstarávaní. Týmto nie je dotknutá zodpovednosť dodávateľa za plnenie zmluvy.
  2. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  3. Odberateľ má právo na zmluvnú pokutu vo výške 10 000 eur bez DPH, ak Dodávateľ poruší svoj záväzok podľa bodu 13.10 tohto článku tejto Zmluvy, a teda bude táto Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora.

1. Záverečné ustanovenia
   1. V prípade ukončenia zmluvy, resp. v prípade ukončenia odberu na ktoromkoľvek OM sa odberateľ zaväzuje umožniť PDS vykonanie záverečného odpočtu, prípadne odobratie meracieho zariadenia a vykonanie ďalších opatrení, súvisiacich s ukončením dodávky a dopravy plynu do príslušného OM.
   2. Táto zmluva sa uzatvára, riadi a posudzuje v súlade s právnym poriadkom Slovenskej republiky. Táto zmluva sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto zmluvy medzi zmluvnými stranami a zmluva ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa strany budú riadiť platnými Technickými podmienkami PDS a Prevádzkovým poriadkom PDS a sú povinné dodržiavať povinnosti, ktoré im tieto predpisy ukladajú.
   3. Ak niektorá časť tejto zmluvy je alebo sa stane neplatnou v zmysle všeobecne záväzných právnych predpisov, ostatné časti zmluvy ostávajú v platnosti. Ak sa stane niektoré ustanovenie zmluvy neplatným alebo nevykonateľným, sú zmluvné strany povinné ho nahradiť novým platným a vykonateľným ustanovením, ktoré v maximálnej možnej miere bude v súlade so zámermi zmluvných strán, ktoré tieto sledovali pôvodným ustanovením.
   4. Táto zmluva je vyhotovená a podpísaná v štyroch originálnych vyhotoveniach, z ktorých dodávateľ dostane jedno vyhotovenia a odberateľ tri vyhotovenia.
   5. Zmluvné strany vyhlasujú, že si text tejto zmluvy riadne prečítali, jej obsahu porozumeli, s obsahom tejto zmluvy súhlasia, táto zmluva vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.
   6. V prípade dodávky plynu viacerými dodávateľmi do ktoréhokoľvek z OM uvedených v Prílohe č. 1 tejto zmluvy sa odberateľ zaväzuje písomne oznámiť túto skutočnosť dodávateľovi najneskôr 5 dní pred plánovaným začiatkom dodávky druhým dodávateľom.
   7. Neoddeliteľnú súčasť tejto zmluvy tvoria nasledujúce prílohy:
   8. Špecifikácia OM odberateľa
   9. Zmluvná cena
   10. Platobné a fakturačné podmienky
   11. Osobitné povinnosti pre OM vykurovacieho charakteru so ZM nad 641 400 kWh
   12. Všeobecné obchodné podmienky dodávateľa

Za odberateľa: Za dodávateľa:

V Bratislave, dňa ................ V ................, dňa ................

……………………………………………. ……………………………………….

(podpis oprávnenej osoby) (podpis oprávnenej osoby)

**Príloha č. 1**

**Špecifikácia odberných miest odberateľa**

1. Identifikácia OM odberateľa, do ktorých dodávateľ dodáva plyn podľa tejto zmluvy:

|  |  |  |  |  |
| --- | --- | --- | --- | --- |
| **Poradové číslo OM[[1]](#footnote-1) (OM i)** | **Číslo OM** | **POD** | **Názov OM** | **Adresa, PSČ, sídlo OM** |
| OM 1 | 4101454966 | SKSPPDIS000130022343 | Národná banka Slovenska | ulica Imricha Karvaša 1, 813 25 Bratislava |

1. Zmluvné množstvá (ZM) a ďalšie parametre pre vyššie uvedené OM:

|  |  |  |  |  |  |  |
| --- | --- | --- | --- | --- | --- | --- |
| **Poradové číslo OM (OM i)** | **ZM**  **(v MWh)** | **DMM**  **(v m3)** | **Začiatok**  **Obdobia OM[[2]](#footnote-2)** | **Koniec**  **Obdobia OM2** | **Maximálna výška škody[[3]](#footnote-3)** | **Charakter odberu v OM[[4]](#footnote-4)** |
| OM 1 | 15.000 | 6.300 | 01.01.2023 | 31.12.2023 | 80.000 | T |
| OM 1 | 15.000 | 6.300 | 01.01.2024 | 31.12.2024 | 80.000 | T |
| OM 1 | 15.000 | 6.300 | 01.01.2025 | 31.12.2025 | 80.000 | T |
| OM 1 | 15.000 | 6.300 | 01.01.2026 | 31.12.2026 | 80.000 | T |

1. Dodávateľ s odberateľom dohodli najmä pre účely plánovania odberu, pre účely vyhodnotenia ZM v zmysle bodu 3.1. zmluvy, prípadne pre účely stanovenia preddavkov pre jednotlivé OM percentuálne podiely (váhy) odberu plynu zo ZM pripadajúce na jednotlivé kalendárne mesiace príslušného Obdobia OM:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Váhy (%)** | | | | | | | | | | | |
|  | **január** | **február** | **marec** | **apríl** | **máj** | **jún** | **júl** | **august** | **september** | **október** | **november** | **december** |
| OM 1 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 | 8,3333 |

**Príloha č. 2**

**Zmluvná cena**

1. **Štruktúra ceny**

Cena pozostáva zo súčtu ceny za služby súvisiace s distribúciou, ceny za služby súvisiace s prepravou a ceny za dodávku plynu.

* 1. **Cena za distribúciu**
     1. Cenu za distribúciu pre príslušné OM určuje dodávateľ v zmysle platného Rozhodnutia Úradu pre reguláciu sieťových odvetví, ktorým sa prevádzkovateľovi distribučnej siete určujú tarify za prístup do distribučnej siete a distribúciu plynu a poskytovanie podporných služieb v plynárenstve (ďalej len „Rozhodnutie“) v závislosti od ZM.
     2. Cena za distribúciu pozostáva z fixnej mesačnej sadzby (FMSD), z ročnej sadzby za výkon (VSD) a zo sadzby za odobratý plyn (SOPD).
     3. Jednotlivé zložky ceny za služby súvisiace s distribúciou sú určené v zmysle Rozhodnutia platného k poslednému dňu jednotlivého fakturačného obdobia nasledovne:

FMSD - je rovná fixnej sadzbe za mesiac danej podľa Rozhodnutia.

VSD - sadzba vyjadrená v EUR za jednotku dohodnutého DMM, ktorá je súčtom ročnej sadzby za prístup do vysokotlakovej distribučnej siete a ročnej sadzby za dennú distribučnú kapacitu na odbernom mieste, prípadne iných aplikovateľných sadzieb vzťahujúcich sa k DMM podľa Rozhodnutia. V prípade, ak sú sadzby v Rozhodnutí určené v inej jednotke, ako je jednotka dohodnutého DMM, pre potreby ich prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzieb bude použitá hodnota vypočítaná ako aritmetický priemer denných hodnôt spaľovacieho tepla objemového zverejnených PDS na svojom webovom sídle, a to za obdobie kalendárneho roka predchádzajúceho 1.dňu príslušného fakturačného obdobia podľa tejto zmluvy.

SOPD - je variabilná sadzba za každú distribuovanú kWh, daná podľa Rozhodnutia.

Výsledná VSD a SOPD sa zaokrúhli na päť desatinných miest podľa matematických pravidiel pre zaokrúhľovanie.

* + 1. V prípade zmeny obsahu Rozhodnutia alebo vydania nového Rozhodnutia, ktorého dôsledkom je zmena ktorejkoľvek z hodnôt FMSD, VSD a/alebo SOPD, dodávateľ upraví cenu sa služby súvisiace s distribúciou alebo jej jednotlivé zložky v zmysle zmeneného Rozhodnutia.
    2. V prípade zmeny obsahu Rozhodnutia alebo vydania nového Rozhodnutia, ktorá svojou povahou alebo rozsahom neumožní dodávateľovi upraviť cenu v zmysle bodu 1.1.4., je odberateľ povinný zaplatiť dodávateľovi jednotlivé zložky ceny za služby súvisiace s distribúciou podľa Rozhodnutia tak, ako keby mal pre toto obdobie uzavretú samostatnú zmluvu o distribúcii plynu pre ZM dohodnuté pre jednotlivé OM. Odberateľ je povinný zaplatiť dodávateľovi cenu za služby súvisiace s distribúciou plynu do jednotlivých OM určenú v súlade s predošlou vetou odo dňa účinnosti zmeny Rozhodnutia.
  1. **Cena za prepravu**
     1. Cenu za prepravu pre príslušné OM určuje dodávateľ v zmysle platného Rozhodnutia Úradu pre reguláciu sieťových odvetví.
  2. **Cena za dodávku**
     1. Cena za dodávku pozostáva zo sadzby za odobratý plyn. Jednotlivé zložky ceny platné pre príslušné Obdobie OM sú dohodnuté nasledovne:

SOPO je dohodnutá vo výške SOPS podľa tohto bodu. Hodnotu SOPS pre jednotlivé OM vypočíta dodávateľ použitím vzorca dohodnutého s odberateľom nasledovne:

[EUR/kWh]

kde

SOPS\_p – sadzba za odobratý plyn v EUR/kWh, ktorou sa oceňuje príslušné množstvo energie v plyne VS\_p na základe príslušnej požiadavky p, zrealizovanej v súlade s bodom 1.3.3. tejto prílohy,

VS\_p – množstvo energie v plyne uvedené v príslušnej zrealizovanej požiadavke p, vrátane prípadnej automatickej požiadavky podľa písm. e), ktoré sa oceňuje príslušnou sadzbou SOPS\_p určenou v zmysle bodu 1.3.3. tejto prílohy,

SZM – spoločné zmluvné množstvo dohodnuté pre príslušný Vyhodnocovací rok ku dňu začiatku príslušného Vyhodnocovacieho roka,

p - predstavuje príslušnú požiadavku zrealizovanú v súlade s bodom 1.3.3. tejto prílohy,

n - celkový počet zrealizovaných požiadaviek v súlade s bodom 1.3.3. tejto prílohy vrátane prípadnej automatickej požiadavky podľa písm. e) bodu 1.3.3. tejto prílohy.

* + 1. Príslušnú hodnotu SOPS\_p vypočíta dodávateľ použitím vzorca dohodnutého s odberateľom nasledovne:

SOPS\_p = (NCGYA × k)/1000 (EUR/kWh)

kde

NCGYA - je hodnota NCG-Natural-Gas-Year-Futures, Settl. Price pre príslušný kalendárny rok pre deň určený odberateľom, pre ktorý sa SOPS\_p stanovuje. Hodnoty NCG “Settl.Price“ sú publikované na dennej báze na stránke European Energy Exchange (https://www.powernext.com/futures-market-data) a v tejto časti ide o údaje CAL 23, CAL 24, CAL 25, Cal 26.

k – cenový koeficient = **1,....** < vyplní uchádzač >

V prípade, že sa umiestnenie hodnoty NCG v tabuľke zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia z rovnakého zdroja (https://www.powernext.com/futures-market-data).

Postup pri stanovení SOPS\_p:

1. Odberateľ určí množstvo zo SZM (VS\_p), maximálne však SZM dohodnuté pre príslušný Vyhodnocovací rok pred začiatkom príslušného Vyhodnocovacieho roka, pre ktoré požaduje stanoviť cenu SOPS\_p. Celkové množstvo VS\_p uvedené v jednej požiadavke na ocenenie musí byť minimálne 4400 MWh.

S účet množstiev ocenených pre príslušný Vyhodnocovací rok nesmie presiahnuť 100% SZM dohodnutého pre daný Vyhodnocovací rok. V prípade, ak by požiadavka na ocenenie znamenala prekročenie 100% SZM podľa predchádzajúcej vety, považuje sa za neplatnú.

1. Odberateľ si zvolí deň, z ktorého bude použitá príslušná hodnota NCGYA pre stanovenie SOPS\_p podľa tohto bodu. Svoju požiadavku doručí e-mailom na určené adresy dodávateľa uvedené v písm. d) tohto bodu, a to najneskôr do 11:00 hod. tohto dňa, najneskôr však dňa 15.12. kalendárneho roka predchádzajúceho roku dodávky podľa tejto zmluvy. Ak tento deň pripadne na deň pracovného pokoja alebo deň pracovného voľna na Slovensku alebo v Nemecku, odberateľ doručí požiadavku najneskôr v najbližší predchádzajúci pracovný deň do 11:00 hod.
2. Maximálny počet požiadaviek odberateľa na ocenenie množstva s použitím NCGYA podľa tohto bodu je stanovený na tri (3). Požiadavky môže odberateľ uplatňovať odo dňa nadobudnutia platnosti tejto zmluvy.
3. Požiadavku na ocenenie odberateľ zašle e-mailom na všetky nasledovné adresy dodávateľa a  požiadavku zároveň telefonicky potvrdí na nasledovnom telefónnom čísle dodávateľa.

Kontaktné údaje zástupcov dodávateľa:

|  |  |  |
| --- | --- | --- |
| **Zástupca dodávateľa** | **e-mailová adresa** | **telefón** |
| *<vyplní uchádzač>* | *<vyplní uchádzač>* | *<vyplní uchádzač>* |
| *<vyplní uchádzač>* | *<vyplní uchádzač>* | *<vyplní uchádzač>* |

Požiadavka (objednávka) zaslaná v súlade s týmto bodom je pre obe zmluvné strany záväzná.

1. Množstvo zo SZM dohodnutého pre daný Vyhodnocovací rok, pre ktoré odberateľ nepožiada o stanovenie ceny spôsobom uvedeným v tomto bode, bude ocenené cenou SOPS\_p v zmysle tohto bodu stanovenou s použitím hodnoty príslušného indexu NCGYA z 15.12. kalendárneho roka predchádzajúceho roku dodávky podľa tejto zmluvy (tzv. automatická požiadavka). Ak tento deň pripadne na deň pracovného pokoja alebo deň pracovného voľna na Slovensku alebo v Nemecku, použije sa cena z najbližšieho predchádzajúceho pracovného dňa.
2. Po prijatí požiadavky odberateľa zašle dodávateľ odberateľovi e-mailom potvrdenie o jej prijatí na adresu určenú v bode g). Dodávateľ odberateľovi zašle informáciu o cene na báze NCGYA  stanovenú podľa tohto bodu a množstvo VS\_p po jej zverejnení.
3. Zástupca odberateľa, ktorý je oprávnený predkladať požiadavky na ocenenie podľa tejto Zmluvy:

|  |  |  |
| --- | --- | --- |
| **Zástupca odberateľa** | **e-mailová adresa** | **telefón** |
| *<vyplní verejný obstarávateľ>* | *<vyplní verejný obstarávateľ>* | *<vyplní verejný obstarávateľ>* |

Hodnotu SOPS pre jednotlivé OM na roky 2023, 2024, 2025 a 2026 dodávateľ vypočíta a oznámi odberateľovi najneskôr do 20.12. každoročne a je účinná vždy pre kalendárne obdobie od 1.1. do 31.12.

V prípade, ak nastanú podmienky uplatnenia SOPZV podľa bodu 2.3. tejto prílohy, hodnota SOPO sa pre príslušné fakturačné obdobie vypočíta ako vážený aritmetický priemer SOPS určenej podľa tohto bodu a SOPZV uplatnenejv zmysle bodu 2.3. tejto prílohy, pričom váhami sú zodpovedajúce množstvá ocenené týmito sadzbami v príslušnom fakturačnom období.

V prípade uplatnenia sadzby SOPZV výslednú hodnotu SOPO pre jednotlivé OM dodávateľ vyčísli v piaty Deň kalendárneho mesiaca nasledujúceho po príslušnom fakturačnom období a je účinná vždy od prvého dňa do posledného dňa príslušného kalendárneho mesiaca.

Výsledná hodnota  SOPO v EUR/kWh sa zaokrúhľuje na päť desatinných miest podľa matematických pravidiel pre zaokrúhľovanie.

1. **Vyhodnotenie množstiev**
   1. Dodávateľ má právo vyhodnotiť SZM po skončení každého Vyhodnocovacieho roka, a to spôsobom a s dôsledkami uvedenými v tomto bode.

Ak odberateľ za obdobie príslušného Vyhodnocovacieho roka odoberie množstvo energie v plyne menšie ako SZMmin, dodávateľ je oprávnený po vykonaní vyhodnotenia zvýšiť cenu za každú kWh odobratej energie počas tohto Vyhodnocovacieho roka až o výšku určenú nasledovne:

 [EUR/kWh]

kde

ZC – maximálne zvýšenie ceny za skutočne odobraté množstvo energie v plyne v príslušnom Vyhodnocovacom roku v EUR/kWh,

f - koeficient pre potreby použitia sadzby za odobratý plyn SOPS pri výpočte ZC a pri výpočte platby P podľa tohto bodu,

X – skutočne odobraté množstvo energie v plyne za príslušný Vyhodnocovací rok za všetky OM v kWh, pričom minimálna hodnota X je 1,

SOPS – sadzba za odobratý plyn definovaná v bode 1.3.2. tejto prílohy platná pre posledný mesiac príslušného Vyhodnocovacieho roka, resp. v prípade ukončenia zmluvy pred uplynutím Vyhodnocovacieho roka platná bezprostredne pred ukončením tejto zmluvy,

Y – hodnota zmluvne dohodnutého množstva v kWh pre potreby výpočtu ZC a platby P.

Pre obdobie príslušného Vyhodnocovacieho roka, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „Y“ rovné SZMmin a koeficient „f“ určený vo výške 0,1.

* 1. V prípade ukončenia zmluvy pred uplynutím Vyhodnocovacieho roka má dodávateľ právo vyhodnotiť SZM za všetky OM za obdobie všetkých nevyhodnotených Vyhodnocovacích rokov v zmysle bodu 2. ku dňu ukončenia zmluvy.
  2. V prípade, ak kumulovaný skutočný odber odberateľa počas príslušného Vyhodnocovacieho roka presiahne SZMmax, dodávateľ ocení každú kWh odobratú vo fakturačnom období nad SZMmax sadzbou SOPZV. Hodnota SOPZV sa vypočíta nasledovne:

SOPZV = 1,.... x SOPS [EUR/kWh]

Hodnota  SOPZV v EUR/kWh sa zaokrúhľuje na päť desatinných miest podľa matematických pravidiel pre zaokrúhľovanie.

* 1. Ak odberateľ v ktoromkoľvek Dni na ktoromkoľvek OM odoberie množstvo plynu presahujúce DMM uvedené pre príslušné OM v zmluve, odberateľ zaplatí dodávateľovi za určený počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného Rozhodnutia, ktorú by bol povinný zaplatiť, keby mal pre toto obdobie uzavretú samostatnú zmluvu o distribúcii plynu do príslušného OM.

Ak počas daného mesiaca v ktoromkoľvek Dni odberateľ odobral množstvo plynu presahujúce DMM uvedené v zmluve na jednom alebo viacerých OM a súčasne v tomto Dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného Rozhodnutia, odberateľ popri poplatku uvedenom v prvej vete tohto bodu zaplatí pre tento Deň za objem prekročenia DMM nad príslušný limit na každom príslušnom OM aj poplatok za prekročenie dennej distribučnej kapacity na vstupnom bode v sadzbe určenej v zmysle platného Rozhodnutia. V prípade, ak je ročná sadzba za prístup do vysokotlakovej distribučnej siete v Rozhodnutí určená v inej jednotke, ako je jednotka dohodnutého DMM, pre potreby jej prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzby bude použitá hodnota vypočítaná ako aritmetický priemer denných hodnôt spaľovacieho tepla objemového zverejnených PDS na svojom webovom sídle, a to za obdobie kalendárneho roka predchádzajúceho 1.dňu príslušného fakturačného obdobia podľa tejto zmluvy. Výsledná sadzba sa zaokrúhli na 5 desatinných miest podľa matematických pravidiel pre zaokrúhľovanie. Ak dôjde k prekročeniu dennej distribučnej kapacity z dôvodu zmeny letného času na stredoeurópsky čas, dodávateľ pri vyhodnotení prekročenia zohľadní, že Deň trvá v tomto prípade 25 hodín.

Pre vylúčenie pochybností zmluvné strany deklarujú, že uplatnenie sadzieb a poplatkov podľa tohto bodu sa nepovažuje za uplatnenie sankcie, ale za uplatnenie poplatku za dodávku plynu nad zmluvne dohodnuté DMM.

1. **Uplatnenie zložiek cien**
   1. Dodávateľ má právo uplatniť sadzbu FMSD pre jednotlivé OM počas príslušného Obdobia OM, a to za každý kalendárny mesiac. V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel FMSD pripadajúci na toto obdobie pri rovnomernom rozpočítaní FMSD na jednotlivé dni mesiaca. V prípade ukončenia, resp. začatia odberu v priebehu mesiaca sa FMSD za daný mesiac fakturuje vo výške stanovenej v bodoch 1.1.3., 1.2.1. a 1.3.2. tejto prílohy. V prípade predčasného ukončenia odberu na príslušnom OM, resp. v prípade predčasného ukončenia zmluvy má dodávateľ právo dofakturovať platbu za FMSD pre každé príslušné OM za obdobie do konca Obdobia OM.
   2. Dodávateľ má právo uplatniť sadzbu VSD pre jednotlivé OM počas príslušného Obdobia OM. Ročná platba vzťahujúca sa k VSD sa vypočíta ako súčin DMM dohodnutého pre jednotlivé OM v prílohe č. 1 tejto zmluvy a príslušnej hodnoty výkonovej sadzby. Mesačná platba vzťahujúca sa k VSD sa vypočíta ako 1/12 ročnej platby vzťahujúcej sa k príslušnej hodnote výkonovej sadzby.

V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel mesačnej platby vzťahujúcej sa k VSD pripadajúci na toto obdobie pri rovnomernom rozpočítaní mesačnej platby vzťahujúcej sa k VSD na jednotlivé dni mesiaca.

V prípade ukončenia, resp. začatia odberu v priebehu mesiaca sa VSD za daný mesiac fakturuje vo výške mesačnej platby vzťahujúcej sa k VSD.

V prípade predčasného ukončenia zmluvy má dodávateľ právo dofakturovať platbu za VSD pre každé príslušné OM až do výšky neuhradenej časti ročnej platby vzťahujúcej sa k VSD do konca Obdobia OM.

* 1. Platby za odobraté množstvo energie v plyne sa pre príslušné OM vypočítajú ako súčiny skutočne odobratého množstva energie v plyne počas príslušného fakturačného obdobia a hodnôt SOPD a SOPO platných pre príslušný kalendárny mesiac.

1. **Zmena množstiev existujúcich OM, pripojenie nového OM k zmluve**

V prípade akejkoľvek zmeny zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.

Príloha č. 3

Platobné a fakturačné podmienky

1. Preddavok
   1. Dodávateľ uskutočňuje dodávky plynu v opakovaných dohodnutých lehotách. Odberateľ je povinný uhradiť na mesačnú dodávku plynu dodávateľovi preddavok vo výške 50 % predpokladanej ceny mesačnej dodávky plynu do OM uvedeného v Prílohe č. 1. Podkladom pre zaplatenie sú údaje o preddavku, uvedené na vyúčtovacej faktúre. Preddavok sa stanovuje na mesiac, ktorý nasleduje po mesiaci, v ktorom bola vyúčtovacia faktúra vystavená. Údaje o preddavku na prvé dva mesiace príslušného Vyhodnocovacieho roka oznámi dodávateľ odberateľovi osobitne.
   2. Výška predpokladanej ceny mesačnej dodávky sa stanoví ako súčet predpokladaných cien mesačnej dodávky do OM odberateľa uvedeného v Prílohe č. 1. Výška predpokladanej ceny mesačnej dodávky do príslušného OM sa stanoví na základe ceny za služby súvisiace s distribúciou, ceny za služby súvisiace s prepravou a ceny za služby obchodníka, ktoré sú platné pre príslušné OM v mesiaci, za ktorý je faktúra vystavená, a predpokladaného mesačného množstva podľa váhy pre príslušné OM pripadajúcej na kalendárny mesiac, na ktorý sa preddavok stanovuje. Výška predpokladanej ceny mesačnej dodávky na prvé dva mesiace príslušného Vyhodnocovacieho roka sa stanoví na základe príslušných fixných mesačných sadzieb a príslušných výkonových sadzieb, ktoré sú platné pre príslušné OM v mesiaci, na ktorý sa preddavok stanovuje, a súčinu predpokladaného mesačného množstva podľa váhy pre príslušné OM pripadajúcej na kalendárny mesiac, na ktorý sa preddavok stanovuje, a súčtu SOPP, predpokladanej SOPD apredpokladanej SOPO. Váhy jednotlivých mesiacov pre jednotlivé OM sú uvedené v Prílohe č. 1 zmluvy.

Výška preddavku je určená percentom zo sumy predpokladanej ceny mesačnej dodávky do všetkých OM odberateľa podľa bodov 1.1. a 1.2. tejto prílohy zvýšenej o príslušnú výšku DPH.

* 1. Odberateľ je povinný uhradiť preddavok vo výške vypočítanej dodávateľom v súlade s bodmi 1.1. a .1.2. tejto prílohy: mesačne jednou splátkou tak, aby bola pripísaná na účet dodávateľa najneskôr k 15. dňu kalendárneho mesiaca.

Dodávateľ si vyhradzuje právo jednostranne zmeniť dátum splatnosti jednotlivého preddavku, a to na neskorší deň príslušného kalendárneho mesiaca. O tejto zmene dodávateľ upovedomí odberateľa písomným oznámením o preddavku.

1. Fakturácia
   1. Dodávateľ zašle odberateľovi po skončení každého fakturačného obdobia vyúčtovaciu faktúru za dodávku plynu do každého príslušného OM alebo spoločnú vyúčtovaciu faktúru za dodávku plynu do príslušných OM v zmysle tejto zmluvy.

Fakturačné obdobie je obdobie od prvého do posledného dňa (vrátane) každého kalendárneho mesiaca.

* 1. Podkladom pre fakturáciu budú namerané množstvá plynu v jednotlivých OM, predložené dodávateľovi zo strany PDS alebo iný spôsob určenia odberu v zmysle všeobecne záväzných právnych predpisov. Dodané a odobraté množstvo plynu sa vyhodnocuje ako množstvo energie vyjadrené v obchodnej jednotke, ktoré je súčinom spaľovacieho tepla objemového a dodaného objemu plynu, v zmysle všeobecne záväzných právnych predpisov.
  2. Dodávateľ a odberateľ sa dohodli na spôsobe uhrádzania záväzkov odberateľa vyplývajúcich z tejto zmluvy nasledovne:

1. odberateľ súhlasí, aby si dodávateľ svoje pohľadávky vyplývajúce z tejto zmluvy voči odberateľovi inkasoval z účtu. Odberateľ je povinný zabezpečiť vo svojej banke akceptovanie inkasných príkazov vystavených dodávateľom a uplatňovaných bankou dodávateľa. Odberateľ je taktiež povinný zabezpečiť na svojom účte v čase splatnosti svojich záväzkov potrebné finančné prostriedky a plne zodpovedá za omeškanie alebo nezrealizovanie inkasných príkazov z týchto dôvodov.
2. odberateľ bude svoje záväzky uhrádzať ním vystaveným príkazom na úhradu.

Odberateľ vo všetkých vyhotoveniach zmluvy označí zvolenú alternatívu. Ak tak neurobí, za dohodnutú sa považuje alternatíva b).

* 1. Preplatok faktúry bude vrátený na účet odberateľa v lehote splatnosti faktúry.
  2. Akákoľvek platba zo strany odberateľa dodávateľovi sa uskutoční bez redukcií, protinárokov, použitia akéhokoľvek práva na vzájomný zápočet alebo zrážok akéhokoľvek druhu.
  3. Odberateľ je povinný uhradiť dodávateľovi každú faktúru podľa bodu 2.1. tejto prílohy v plnej výške tak, aby celková čiastka k úhrade bola pripísaná na účet dodávateľa v lehote do 14 dní odo dňa preukázateľného odoslania faktúry na poslednú dodávateľovi známu adresu odberateľa (ďalej tiež „lehota splatnosti vyúčtovacej faktúry“). Odoslanie v zmysle predchádzajúcej vety sa považuje za preukázateľné, ak o ňom existuje záznam v príslušnej evidencii odoslanej pošty dodávateľa v súlade článkom 11. Doručovanie tejto zmluvy alebo záznam/potvrdenie dodávateľovho subdodávateľa služby odosielania faktúr (ďalej len „preukázateľné odosielanie faktúry“). Odberateľ je povinný za týmto účelom pri realizácii platby zohľadniť tiež výšku poplatkov bánk, pošty alebo iného subjektu, prostredníctvom ktorého platbu realizuje (t.j. je povinný navýšiť uhrádzanú sumu o výšku prípadných poplatkov tak, aby na účet dodávateľa bola pripísaná celková suma k úhrade).
  4. Akákoľvek čiastka, ktorá nie je fakturovaná podľa bodu 2.1. tejto prílohy, bude uplatnená oprávnenou stranou formou faktúry. Splatnosť takejto faktúry je najneskôr v lehote splatnosti vyúčtovacej faktúry, pričom splnenie záväzku nastáva momentom pripísania dlžnej sumy na účet oprávnenej strany.
  5. V prípade uplatnenia reklamácie faktúry odberateľom nezaniká jeho povinnosť uhradiť faktúru v lehote splatnosti.

1. Dôsledky porušenia platobných a fakturačných podmienok
   1. Pri nedodržaní lehoty splatnosti záväzkov, vyplývajúcich z tejto zmluvy, je dodávateľ oprávnený vyfakturovať odberateľovi úrok z omeškania vo výške 0,025 % z dlžnej čiastky za každý deň omeškania za obdobie odo dňa nasledujúceho po dni splatnosti faktúry do dňa pripísania platby na účet dodávateľa. Úrok z omeškania za nezaplatený preddavok za príslušný mesiac je dodávateľ oprávnený vyfakturovať odberateľovi za obdobie odo dňa jeho splatnosti do dňa vystavenia vyúčtovacej faktúry za príslušný mesiac. Uplatnením úroku z omeškania nezaniká nárok dodávateľa na náhradu škody prevyšujúcu vyfakturovaný úrok z omeškania.
   2. Pri nedodržaní dohodnutej lehoty splatnosti v prípade záväzkov dodávateľa vyplývajúcich z tejto zmluvy je odberateľ oprávnený vyfakturovať dodávateľovi úrok z omeškania vo výške 0,02 % za každý deň omeškania za obdobie odo dňa splatnosti faktúry do dňa pripísania platby na účet odberateľa.
   3. Ak termín splatnosti akejkoľvek pohľadávky pripadne na deň pracovného pokoja alebo deň pracovného voľna, táto pohľadávka je splatná v najbližší nasledujúci pracovný deň.
   4. V platobnom styku sú zmluvné strany povinné používať variabilný symbol, uvedený v príslušnom doklade (napr. vyúčtovacia faktúra). Odberateľ je povinný pri každej (i čiastočnej) úhrade faktúry uvádzať určený variabilný symbol. Ak odberateľ jednoznačne neurčí, na úhradu ktorého záväzku je platba určená, dodávateľ je oprávnený použiť túto platbu na úhradu najskôr splatného záväzku odberateľa, a to najskôr na príslušenstvo záväzku.
   5. Ak odberateľ neuhradí fakturovanú sumu v plnej výške v lehote splatnosti, môže dodávateľ požiadať PDS o prerušenie alebo obmedzenie distribúcie plynu do OM, a to po doručení predchádzajúceho písomného upozornenia odberateľovi, resp. po uplynutí lehoty na dodatočné splnenie porušovanej podmienky určenej odberateľovi dodávateľom.
   6. Nezaplatenie ktorejkoľvek, čo i len jednej pohľadávky dodávateľa alebo jej časti podľa tejto zmluvy znamená porušenie povinností odberateľa vyplývajúcich z tejto zmluvy a zakladá právo dodávateľa kedykoľvek od zmluvy odstúpiť v zmysle bodu 3.8. tejto prílohy. Dodávateľ má právo na odstúpenie od zmluvy v zmysle predchádzajúcej vety aj v prípade porušenia platobných a fakturačných podmienok vyplývajúcich z akejkoľvek ďalšej zmluvy uzavretej medzi odberateľom a dodávateľom.
   7. Dodávateľ má právo od tejto zmluvy v celom rozsahu odstúpiť z dôvodu uvedeného v bode 3.5. tejto prílohy, a to po márnom uplynutí lehoty, ktorú odberateľovi poskytne vo výzve na dodatočné splnenie si povinnosti. Výzvu na dodatočné splnenie si povinnosti pred odstúpením má dodávateľ právo odberateľovi zaslať kedykoľvek, t.j. bezprostredne po zistení jeho omeškania alebo následne a to podľa uváženia dodávateľa.
   8. Účinky odstúpenia od zmluvy nastanú dňom jeho doručenia, ktoré bude odberateľovi doručené v súlade s článkom 11. tejto zmluvy. Ak zo strany odberateľa dôjde k odmietnutiu prevzatia odstúpenia od zmluvy, jeho účinky nastanú dňom odmietnutia prevzatia odstúpenia.

**Príloha č. 4**

**Osobitné povinnosti pre OM vykurovacieho charakteru**

**so ZM nad 641 400 kWh**

1. **Vykurovacie krivky a riešenie stavov núdze**

Základnou vykurovacou krivkou je prvá vykurovacia krivka, pri ktorej odberateľ uskutočňuje v príslušnom OM odber plynu do zmluvne dohodnutého denného množstva (DMM). Základná vykurovacia krivka predstavuje denné hodnoty odberov v m3 v príslušnom OM odberateľa v závislosti od dennej teploty ovzdušia v stupňoch Celzia.

Obmedzujúcimi vykurovacími krivkami sú druhá a tretia vykurovacia krivka, ktoré sú odvodené od základnej vykurovacej krivky a predstavujú zníženie denného odberu v porovnaní so základnou vykurovacou krivkou.

Denné hodnoty odberov v m3 stanovené pre jednotlivé vykurovacie krivky sú pre príslušné OM odberateľa uvedené vo vykurovacej tabuľke v článku 3. tejto prílohy.

Pri obmedzujúcich odberových stupňoch:

1. č. 8 je odberateľ pre OM so ZM nad 641 400 kWh povinný znížiť odber plynu na úroveň bezpečnostného minima,

Bezpečnostné minimum je najnižšou hodnotou denného odberu plynu na OM odberateľa, ktorá je nevyhnutne potrebná na zaistenie bezpečnosti výrobných zariadení a obsluhy a na zamedzenie vzniku škôd. Pri odbere plynu na úrovni bezpečnostného minima nie je odberateľ oprávnený zabezpečovať výrobu.

V prípade odberu plynu na rôzne účely v zmysle platnej Vyhlášky, výsledná hodnota bezpečnostného minima sa určí ako súčet hodnôt bezpečnostného minima na časť odberu využívaného na výrobu potravín dennej spotreby pre obyvateľov okrem výroby alkoholických a tabakových výrobkov, spracovanie potravín, ktoré podliehajú rýchlej skaze, zabezpečenie prevádzky živočíšnej výroby s nebezpečenstvom uhynutia hospodárskych zvierat, výrobu tepla pre odberateľov v domácnosti, zabezpečenie nevyhnutných potrieb prevádzky zdravotníckych zariadení, výrobu elektriny, prevádzku vodárne alebo čistiarne odpadových vôd, spracovanie, skladovanie a distribúciu ropy a ropných produktov, prevádzku asanačného zariadenia a prevádzku krematória a bezpečnostného minima na časť odberu plynu využívaného na iný účel.

1. č. 9 je odberateľ pre OM so ZM nad 641,4 MWh povinný znížiť odber plynu na nulu, s výnimkou odberateľov zabezpečujúcich bezpečnosť štátu, činnosť ústavných orgánov, výrobu potravín dennej spotreby pre obyvateľstvo okrem výroby alkoholických a tabakových výrobkov, spracovanie potravín, ktoré podliehajú rýchlej skaze, prevádzku živočíšnej výroby s nebezpečenstvom uhynutia hospodárskych zvierat, výrobu alebo skladovanie životu a zdraviu nebezpečných výrobkov a surovín vyžadujúcich osobitné bezpečnostné podmienky, výrobu tepla pre odberateľov v domácnosti, nevyhnutné potreby prevádzky zdravotníckych zariadení, výrobu elektriny, prevádzku podzemných zásobníkov plynu alebo prepravnej siete, spracovanie, skladovanie a distribúciu ropy a ropných produktov, prevádzku vodární alebo čistiarní odpadových vôd, prevádzku asanačného zariadenia, prevádzku krematória, ktorí znižujú odber plynu na úroveň bezpečnostného minima.

Havarijným odberovým stupňom je stupeň č. 10, pri ktorom je nulový odber plynu; pri jeho vyhlásení je dodávka plynu prerušená pre všetkých odberateľov.

1. **Regulačné podmienky pre OM so ZM nad 641 400 kWh**

|  |  |  |  |  |  |  |
| --- | --- | --- | --- | --- | --- | --- |
| Odberné  miesto | podiel odberu vykurovacieho charakteru v % | podiel odberu technologického charakteru v % | údaje o denných množstvách pri vyhlásení odber. stupňa (m3) | | časový posun potrebný na zníženie odberu  (v hodinách) | |
| č. 8 | č. 9 | č. 8 | č. 9 |
|  | 50 | 50 | 4800 | 4800 | 24 | 12 |
| OM 1 |

Odberateľ svojím podpisom potvrdzuje správnosť a pravdivosť regulačných podmienok a vyhlasuje, že v zmysle vyhlášky 447/2009 Z.z. odoberá plyn na výrobu elektriny, čo bolo pri stanovení denných množstiev pri vyhlásení odberového stupňa 8 a 9 pre príslušné OM zohľadnené.

Ak je vyhlásený 8. alebo 9. obmedzujúci odberový stupeň, odberateľ je povinný v OM znížiť denný odber technologického charakteru na úroveň prislúchajúcu príslušnému obmedzujúcemu odberovému stupňu.

**2. skupina** – tepelné energetické zariadenia zabezpečujúce vykurovanie bytov, objektov škôl a objektov, v ktorých sa nachádza technika nevyhnutná na záchranu majetku, zdravia a života ľudí.

1. Vykurovacia tabuľka pre OM so ZM nad 641 400 kWh

## OM 4101454966

Gradient: Priem.: 244 Letný: 321 Zimný: 0

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Teplota** | **1.VK** | **2.VK** | **3.VK** |  | **Teplota** | **1.VK** | **2.VK** | **3.VK** |
| **17** | 6300 | 5570 | 4800 | **-5** | 6300 | 5570 | 4800 |
| **16** | 6300 | 5570 | 4800 | **-6** | 6300 | 5570 | 4800 |
| **15** | 6300 | 5570 | 4800 | **-7** | 6300 | 5570 | 4800 |
| **14** | 6300 | 5570 | 4800 | **-8** | 6300 | 5570 | 4800 |
| **13** | 6300 | 5570 | 4800 | **-9** | 6300 | 5570 | 4800 |
| **12** | 6300 | 5570 | 4800 | **-10** | 6300 | 5570 | 4800 |
| **11** | 6300 | 5570 | 4800 | **-11** | 6300 | 5570 | 4800 |
| **10** | 6300 | 5570 | 4800 | **-12** | 6300 | 5570 | 4800 |
| **9** | 6300 | 5570 | 4800 | **-13** | 6300 | 5570 | 4800 |
| **8** | 6300 | 5570 | 4800 | **-14** | 6300 | 5570 | 4800 |
| **7** | 6300 | 5570 | 4800 | **-15** | 6300 | 5570 | 4800 |
| **6** | 6300 | 5570 | 4800 | **-16** | 6300 | 5570 | 4800 |
| **5** | 6300 | 5570 | 4800 | **-17** | 6300 | 5570 | 4800 |
| **4** | 6300 | 5570 | 4800 | **-18** | 6300 | 5570 | 4800 |
| **3** | 6300 | 5570 | 4800 | **-19** | 6300 | 5570 | 4800 |
| **2** | 6300 | 5570 | 4800 | **-20** | 6300 | 5570 | 4800 |
| **1** | 6300 | 5570 | 4800 | **-21** | 6300 | 5570 | 4800 |
| **0** | 6300 | 5570 | 4800 | **-22** | 6300 | 5570 | 4800 |
| **-1** | 6300 | 5570 | 4800 | **-23** | 6300 | 5570 | 4800 |
| **-2** | 6300 | 5570 | 4800 | **-24** | 6300 | 5570 | 4800 |
| **-3** | 6300 | 5570 | 4800 | **-25** | 6300 | 5570 | 4800 |
| **-4** | 6300 | 5570 | 4800 |  |  |  |  |

**Príloha č. 5 Všeobecné obchodné podmienky dodávateľa**

*<vyplní uchádzač>*

1. Poradové číslo OM (OM i) sa v texte zmluvy používa pre potreby jednoznačnej identifikácie OM [↑](#footnote-ref-1)
2. Pre potreby jednoznačného priradenia Začiatku a Konca Obdobia OM k príslušnému OM v texte zmluvy sa použije rovnaké označenie (poradové číslo) ako pri OM, t.j. OM 1 – Začiatok Obdobia OM 1 a Koniec Obdobia OM 1, OM 2 – Začiatok Obdobia OM 2 a Koniec Obdobia OM 2 a pod. [↑](#footnote-ref-2)
3. Maximálna výška škody pre príslušné OM pre každý jednotlivý prípad vzniku škody dohodnutá stranami v zmysle článku 7, bod 7.1 zmluvy [↑](#footnote-ref-3)
4. „T“ – OM s odberom technologického charakteru, ktorého viac ako 50% ročného odberu plynu nezávisí od vonkajšej teploty ovzdušia

   „K“ – OM s odberom vykurovacieho charakteru, ktorého 50% a viac ročného odberu plynu závisí od vonkajšej teploty ovzdušia [↑](#footnote-ref-4)